Lav et referat af nedenstående tekst:

Tekst:
Politi, brandvæsen, dykkere og en lægeambulance blev søndag eftermiddag kaldt ud til en drukneulykke i en privat sø ved en ejendom på Vrangbækvej ved Gærum nær Frederikshavn. Pårørende til den 79-årige mandlige beboer på ejendommen var blevet bekymrede, fordi de ikke kunne komme i kontakt med ham. Derfor kørte de ud til ejendommen, og her fandt de den 79-åriges kasket flydende på søen. Med det samme ringede de pårørende 112. Meldingen kom klokken 15.37, og kort efter ankom brandvæsen, dykkere, ambulance og politi. Dykkerne fandt manden livløs i søen. Han blev hurtigt reddet i land, hvor der blev ydet livreddende førstehjælp. Den 79-åriges liv stod dog ikke til at redde, og klokken 16.20 blev han erklæret død af lægeambulancen på stedet. Manden havde været i gang med at foretage oprensning af søen, da han faldt og druknede, oplyser politiets vagtchef Karsten Højrup Kristensen, som betragter hændelsen som et ulykkestilfælde. De pårørende er underrettet.

Referat:
En 79-årig mand er død efter at være faldet i en sø, han var i gang med at oprense.